QORTI ĊIVILI (SEZZJONI FAMILJA) Seduta ta' nhar il-Gimgha 6 ta' Dicembru 2019 Rat ir-rikors konġunt ta' JP u TP datat 17 ta' Gunju 2019, a fol 1 et seq, li jaqra hekk: Illi r-rikorrenti żżewġu nhar il-ħamsa (5) ta' Novembru tas-sena elfejn (2000) ġewwa r-Reġistru Pubbliku Malti, b'dana illi ż-żwieġ odjern ġie rreġistrat bin- Y u Jy Y twieled Z. Illi minn dan iż-żwieġ il-partijiet kellhom tliet itfal – Jr li twieled X, Jk li twieled Illi l-partijiet ilhom legalment separati minn ma' xulxin sa mis-sena elfejn u erbatax (2014) skond ma jirriżulta mill-att ta' separazzjoni konsenswali, ippubblikat min-Nutar Dottor Mary Omrani Wood LLD nhar il-wieħed u għoxrin (21) ta' Mejju tas-sena elfejn u erbatax (2014), kopja ta' liema qiegħda tiġi hawn annessa u esebita bħala Dok A. Illi ma hemm l-ebda prospett raġonevoli ta' rikonċiljament stante li minbarra l- fatt illi issa ilhom snin legalment separati minn ma' xulxin, il-partijiet għandhom ukoll ħajja totalment separata minn ma' xulxin. Illi in oltre, ma hemm l-ebda pendenzi fir-rigward tal-ħlas tal-manteniment, la dak pagabbli versu l-mara stabbilit f'paġna tlieta (3) tal-att ta' separazzjoni u lanqas dak dovut għal bżonnijiet tal-minuri stabbilit permezz ta' klawsola numru Għaldaqstant l-esponenti jitolbu reverentement illi dina l-Onorabbli Qorti sebgħa (7). jogħġobha: Tippronunzja l-ħall taż-żwieġ bejn il-partijiet; Tordna lir-Reġistatur tal-Qrati sabiex fi żmien imħolli għal daqshekk mill- istess Qorti, javża lid-Direttur tar-Reġistru Pubbliku bil-ħall taż-żwieġ tal- partijiet sabiex dana jiġi reġistrat fir-Reġistru Pubbliku. Rat li l-atti tar-rikors promotur, id-digriet u tal-avviż tas-smiegħ ġew debitament notifikati skond il-liġi; Semgħet ix-xhieda bil-ġurament; Rat id-dokumenti esebiti u l-atti kollha tal-kawża. Rat l-Artikoli 66 A, 66 B u 66 C tal-Kapitolu 16 tal-Liġijiet ta' Malta: Ikkonsidrat: Illi TP xehed illi huwa izewweġ lil JP fil- 5 ta' Novembru 2000 u minn dan iż-żwieġ twieldu tliet itfal. Iż-żwieġ ma irnexxiex u l-partijiet isseparaw b'kuntratt ta' separazzjoni (Dok A, fol Illi mid-data ta' dak il-kuntratt ta' separazzjoni huma qatt ma irrikonċiljaw, u ma għandhomx tama ta' rikonċiljazzjoni. Il-manteniment għat-tfal dejjem tħallas u ma hemmx arretrati tal-istess. JP xehdet (fol 16) u ikkonfermat u kkoraborat x-xhieda ta' TP. Ikkonsidrat: Rat l-Artikoli 66A u 66B tal-Kapitolu 16 tal-Ligijiet ta' Malta fejn inghad: (1) Kull wieħed u waħda mill-miżżewġin ikollu l-jedd illi jitlob id- divorzju jew il-ħall taż-żwieġ skont kif inhu maħsub f'dan is-Sub- Ma jkunx meħtieg illi qabel ma jiġi mitlub id-divorzju, il- miżżewġin ikunu infirdu minn xulxin b'kuntratt jew b'sentenza. [...] Bla ħsara għad-dispożizzjonijiet li ġejjin ta' dan l-artikolu, id- divorzju ma jistax jingħata ħlief b'talba ta' żewġ persuni miżżewġa flimkien jew ta' waħda minnhom kontra l-oħra, u sakemm il-qorti (a) fid-data li jibdew il-proċeduri ta' divorzju, il-miżżewġin ikunu għexu mhux flimkien għal perjodu ta', jew perjodi li jammontaw għal, mill-inqas erba' snin matul il-ħames snin minnufih preċedenti, jew ikunu għaddew mill-inqas erba' snin mid-data tas-separazzjoni legali; u (b) ma hemm l-ebda prospett raġonevoli għal rikonċiljazzjoni bejn il-miżżewġin; u (ċ) il-miżżewġin u kull wild tagħhom qed jirċievu manteniment adegwat, fejn hu dovut, skont iċ-ċirkostanzi partikolari tagħhom, kif hemm maħsub fl-artikolu 57: Iżda l-miżżewġin jistgħu f'kull żmien jirrinunzjaw għad-dritt tagħhom ta' manteniment: [...] Ikkonsidrat: Jirrizulta sodisfacentement pprovat illi l-partijiet kienu zzewgu nhar il-5 ta' Novembru tas-sena Jinsab stabbilit ukoll illi l-partijiet ffirmaw kuntratt ta' separazzjoni konsenswali liema kuntratt jinsab fl-atti tan-Nutar Dottor Mary Omrani Wood datat 21 ta' Mejju elfejn u erbatax (2014) (vide Ghalhekk jirrizulta illi l-partijiet ilhom separati de facto ghal aktar mill-erba' snin rikjesti mill-ligi. Jirriżulta ukoll illi m'hemmx pendenzi rigward ħlas ta' manteniment bejn il-partijiet. Il-Qorti tqis inoltre illi ġie ippruvat illi ma hemm l-ebda prospett raġonevoli ta' rikonċiljazzjoni bejn il-partijiet. Għalhekk jirriżulta illi r-rikorrenti irnexxielu jissodisfa r-rekwiżiti kollha meħtieġa mil-liġi sabiex iż-żwieġ jiġi maħlul. Ghal dawn il-motivi, il-Qorti taqta' u tiddeciedi billi tilqa' it-talbiet, tippronunzja l-ħall taż-żwieġ bejn il-partijiet u tordna lir-Reġistratur tal-Qrati sabiex fi żmien xahar mil- llum, javża lid-Direttur tar-Reġistru Pubbliku bid-divorzju tal-partijiet biex dan jiġi reġistrat fir-Reġistru Pubbliku Il-Qorti tordna li l-ispejjez jibqghu bla taxxa bejn il-partijiet.